Bólturin var spældur upp ígjøgnum høgru síðu, har Sjúrður legði innfyri til ein púra fríðan Marjus, sum óttaleysur smekkaði bóltin í netið til 1-0. 10 minuttir seinni, kom annað málið. Uppskriftin var hin sama, men hesaferð kom bólturin úr vinstru síðu, og Trygvi átti síðsta fót á bóltinum, áðrenn hann enn einaferð lá í B71 málinum. 3 minuttir seinni vóru vit aftur uppá spæl. Ólavur í okkara máli velur so tað einasta rætta at gera: Hann kemur út ímóti. Ólukkutíð fellir hann B71'aranum í royndini at steðga honum, og dómarin er ikki í iva: Fríspark og reytt kort. Frísparkinum fingu teir tíbetur ikki tað stóra burturúr, men nú vóru vit niðri á 10 monnum, við meir enn hálvum dysti eftir at leika. Teir kempaðu seg fram aftur á vøllin, men ikki var lætt at fáa nakað burturúr, nú hinir vóru fleiri. Vit kláraðu tó at vinna okkum nakrar deyðbóltar frammi á teirra hálvu, og ikki kann sigast annað, enn at væl var fingið burturúr: fyrsta frísparkið kom inn fyri, har Silas var hægstur, og fekk bóltin upp um málmannin, og so var 3-2. Annað frísparkið sendi Eiler beint í netið við einum dundurskoti, og so vóru vit aftur 2 mál framanfyri. Í dag bardust vit sanniliga, og tað var sjón fyri søgn at tað gav úrslit! Næsti dystur verður komandi leygardag inni á Toftum, har oddaliðið B68 tekur ímóti, og vónandi verður sami stríðshugur at síggja tá! (Skrivað hevur Jana Jacobsen) Komandi dystir 1. d. m. 00 í Hvalba DU 17 07 Vestur-Víkingur kl. 1300 í Sørvági